laion/Wikipedia-Exotic huggingface dataset:
Leonardo da Vinci iseseisev sild

Leonardo da Vinci iseseisev sild on kinnitusvahenditeta ehitatav tarind. Lisaks kinnitusvahendite mitte kasutamisele iseloomustab seda silda omadus raskuse suurendamise korral kandejõu kasvamine. Konstruktsiooni hoiab koos hõõrde- ja raskusjõud. Ehitamise lihtsustamiseks ja suurema jäikuse tagamiseks võidakse detailide ühenduskohtadesse lõigata pooltapi laadsed sälgud. Silla konstruktsioon omistatakse kunstnikule ja leidurile Leonardo da Vincile, kuna selle joonised on leitud tema märkmetest Codex Atlanticus (1478–1518). Algselt oli sild mõeldud ümarpuidust ja nööridest kaasaskantava konstruktsioonina sõjaväe tarbeks, kuid pole teada, kas seda päris elus ka rakendati. Suurbritanniasse on Cambridge'i ehitatud 19. sajandil sarnast põhimõtet järgiv sild, mida kutsutakse Matemaatiliseks Sillaks. Prussidest ja postidest Leonardo da Vinci sild Versioon Leonardo da Vinci sillast Freiburgis Praktiliselt kasutuses Leonardo da Vinci sild Cambridge'i Matemaatiline sild, mille kandekonstruktsiooni detailid on paremaks eristamiseks fototöötluses värviliseks tehtud Kuuselattidest Leonardo da Vinci silla raam Kõrvemaal puitsild ringtoestusega raam Vanstone, Emma (22. juuni 2021). "Leonardo da Vinci's Self-Supporting Bridge". Science Experiments for Kids. Vaadatud 16. oktoobril 2022. "Da Vinci bridge--Aleteia". Aleteia — Catholic Spirituality, Lifestyle, World News, and Culture. 20. juuni 2017. Vaadatud 16. oktoobril 2022. Podbregar, Nadja (13. oktoober 2019). "Da Vincis längste Brücke im Test". scinexx (saksa). Vaadatud 16. oktoobril 2022. {{cite web}}: eiran teksti "Das Wissensmagazin" (juhend) "QUEENS' COLLEGE, MATHEMATICAL BRIDGE, Non Civil Parish - 1125515". Historic England. 30. mai 1953. Vaadatud 16. oktoobril 2022.
Purtse–Hiie tee

Purtse-Hiie tee (13119) asub Ida-Virumaal Lüganuse vallas Purtse külas. Tee algab Tallinna–Narva maanteelt (E20) Purtse poe kõrvalt, viib läbi männiku, Purtse keskuse (Purtse mõis) ja lõpeb mäe jalamil, kust edasi viib Liimala külla üle Purtse jõe.
Plātere raudteepeatus

Plātere raudteepeatus on endine raudteepeatus Lätis Riia–Ērgļi–Madona–Lubāna–Kārsava raudteel. Peatuse hoone jäi Ogre piirkonda ja Taurupe valda Plauži järve põhjakaldale. Peatus asus Riia jaamast 74 km kaugusel. Peatus avati 10. detsembril 1937. Sinna rajati ka reisijate tarbeks puidust ootepaviljon. Aastal 2009 suleti sealne peatus seoses raudtee sulgemisega. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 176. lk. ISBN 978-9984-38-698-0 Infot peatuse kohta; fotod (vene keeles) Peatus vanal kaardil
Harduspilt

Harduspilt (saksa keeles Andachtsbild, inglise keeles devotional image) on 20. sajandi algul kasutusele võetud mõiste, mis hõlmab hiliskeskajal kujunenud ja üksikisiku vagaduse ja kontemplatsiooni teenimiseks mõeldud kristliku kunsti pilditüüpe, kasutamiseks vagadeks mõtisklusteks väljaspool kirikus toimuvaid jumalateenistusi. Harduspildil puudub didaktiline eesmärk, see on sageli eraldatud seda ümbritsevast narratiivist ja rõhutatult emotsionaalne kujutis, mis on mõeldud vaatlemiseks ja teatud teemade üle mõtisklemiseks, nagu Kristuse kannatuslugu, Maarja ja pühakute elusündmused, usu ja pühendumuse küsimused üldisemalt. Nimetust on kasutatud eriti Saksamaa ja Põhja-Euroopa gootikas 14. ja 15. sajandil levinud süžeede kohta, nagu Pietà, puhkav Kristus, Valumees, arma Christi, Veronika rätt, Valurikas Neitsi jt. Harduspiltide kasutamist isikliku palve ja kontemplatsiooni toetamiseks julgustasid hiliskeskaegses Euroopas frantsisklaste ordu jutlustajad, devotio moderna usuliikumine ja saksa kristlikud müstikud. Mõiste on suhteliselt noor, selle võtsid saksa kunstiteaduses pärast aastat 1900 kasutusele eelkõige Georg Dehio ja Erwin Panofsky. Dehio piiritleb harduspildid plastiliste teostena, mis ei ole ette nähtud ega sobi liturgia altariteenistuse vajadusteks. Ta paigutab sellesse gruppi Pietà, Valumehe, Kristuse-Johannese skulptuurigrupi, Püha Haua ning Kaitsemantlimadonna. Panofsky defineerib harduspildi vormiliselt kui lüürilise tundetooniga kujutise, milles jutustav ajaloopilt on kokku sulanud religioosse objekti hieraatilise representatsiooniga nii, et esimene on materiaalse ja olustikulise rõhutamisega toodud vaatajale lähemale ning teine on esitatud inimlikult emotsionaalselt puudutavana. Eesmärgiks on avaldada mõju palvetaja tundmustele ja ergutada teda kontemplatiivselt süüvima kujutatusse, nii et ta saab ise justkui loo osaks. See saavutatakse üksikmotiivi isoleerimisega muust sündmusega seotud narratiivist ning selle representatsiooni inimlikult lähendavate joonte rõhutamisega. Panofsky paigutas harduspiltide alla lisaks eelnimetatutele ka Ristikandmise, põlvitava Lunastaja, Veronika räti, Kristuslapse (vastsündinuna või seisvana), puhkava Kristuse, püha perekonna, Madonna, kes on vahel koos Püha Katariina müstilise kihlusega, Kristuslapse Salvator Mundi '​na, Madonna kuusirbil, Madonna roosilehtlas, Neitsi Maarja lapsevoodis. Ka Kolmainsuse kujutamist Armutroonina on nimetatud harduspildiks. Valumees, imago pietatis arma Christi Ecce homo Veronika rätt Puhkav Kristus Kristus ja Johannes Pietà Mater dolorosa Kaitsemantlimadonna Madonna kuusirbil hortus conclusus Madonna roosilehtlas Maarja lapsevoodis Püha perekond Armutroon Püha hõimkond Jõulusõim Kunstileksikon. Eesti Klassikakirjastus, 2001 Andachtsbild. - Reallexikon zur Deutschen Kunstgeschichte Der Gnadenstuhl: Andachtsbild der Heiligen Dreifaltigkeit. - LWL-Newsroom (Landschaftsverband Westfalen-Lippe, kuu kunstiteos 13.01.16) Mechelner Alabaster: Gnadenstuhl. - Stadtmuseum Simeonstift Trier Andachtsbild. - Reallexikon zur Deutschen Kunstgeschichte Devotional images. - Web Gallery of Art
Taurupe raudteejaam

Taurupe raudteejaam on endine raudteejaam Lätis Riia–Ērgļi–Madona–Lubāna–Kārsava raudteel. Jaam jäi Ogre piirkonda ja Taurupe valda Zvaigznītese külla. Jaam asus Riia jaamast 79 km kaugusel. Jaamas oli kolm teed. Jaam avati 10. detsembril 1937. Algne jaamahoone lasti 1944. aastal õhku. Teise maailmasõja ajal katkenud rongiliiklus taastati Riiast Taurupeni 1951. aastal. Tüüpprojekti järgi ehitatud praegune jaamahoone valmis aastal 1950. Aastal 2009 suleti Taurupe jaam seoses raudtee sulgemisega, mõned aastad enne raudtee sulgemist toimis jaam raudteepeatusena. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 178. lk. ISBN 978-9984-38-698-0 T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 177. lk. ISBN 978-9984-38-698-0 «Publiskās lietošanas dzelzceļa infrastruktūras pārvaldītāja pārskats par plānotajiem pakalpojumiem 2007; VAS Latvijas Dzelzceļš» Infot jaama kohta; fotod (vene keeles) Jaam vanal kaardil
S-60

S-60 (vene keeles С-60) on Nõukogude päritolu suurtükk.  Ukraina Бійці ЗСУ отримали зенітки С-60, які допоможуть бити рашистів (відео) (vaadatud: 16.10.2022) ТРО у Харкові отримали та опанували 57-мм зенітки С-60: і проти БПЛА і проти бронетехніки (vaadatud: 16.10.2022) На Рівненщині підрозділи ТрО ефективно використовують ЗРК С-60 (vaadatud: 03.01.2023)
Zvaigznītes

Zvaigznītes on küla (mazciems) Lätis Ogre piirkonna Taurupe vallas. Küla asub valla idaosas. Zvaigznītes jääb valla keskusest Taurupest 4, piirkonna keskusest Ogrest 59 ja Riiast 84 kilomeetri kaugusele. Aastal 1937 rajati külla Riia–Ērgļi–Madona–Lubāna–Kārsava raudteele Taurupe raudteejaam, mis suleti aastal 2009. Vietvārdu datubāze
Līčupe raudteepeatus

Līčupe raudteepeatus on endine raudteepeatus Lätis Riia–Ērgļi–Madona–Lubāna–Kārsava raudteel. Peatuse hoone jäi Ogre piirkonda ja Mazozoli valda Līčupe küla lõunaserva. Peatus asus Riia jaamast 84 km kaugusel. Peatus avati 10. detsembril 1937 nime all 2 km no Mazozoliem (2 kilomeetrit Mazozolist), ent nimetati veel samal aastal Līčupeks. Sinna rajati ka reisijate tarbeks puidust ootepaviljon. Aastal 2009 suleti sealne peatus seoses raudtee sulgemisega. Sealne ootepaviljon oli säilinud veel aastal 2013; aastaks 2015 oli see aga hävinenud. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 177. lk. ISBN 978-9984-38-698-0  Līčupe raudteepeatus – pildid, videod ja helifailid Wikimedia Commonsis Infot peatuse kohta; fotod (vene keeles) Peatus vanal kaardil
Baltava raudteepeatus

Baltava raudteepeatus on endine raudteepeatus Lätis Riia–Ērgļi–Madona–Lubāna–Kārsava raudteel. Peatuse hoone jäi Ogre piirkonda ja Mazozoli valda Vecogre külla. Peatus asus Riia jaamast 88 km kaugusel. Peatus avati 10. detsembril 1937 Sinna rajati ka reisijate tarbeks puidust ootepaviljon. Aastal 2009 suleti sealne peatus seoses raudtee sulgemisega. Aastal 2018 olid peatuse taristust säilinud perroon ja pink. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 177. lk. ISBN 978-9984-38-698-0  Baltava raudteepeatus – pildid, videod ja helifailid Wikimedia Commonsis Infot peatuse kohta; fotod (vene keeles) Peatus vanal kaardil
Roplaiņi raudteepeatus

Roplaiņi raudteepeatus on endine raudteepeatus Lätis Riia–Ērgļi–Madona–Lubāna–Kārsava raudteel. Peatuse hoone jäi Madona piirkonda ja Ērgļi valda. Peatus asus Riia jaamast 92 km kaugusel. Peatus avati 10. detsembril 1937. Sinna rajati ka reisijate tarbeks puidust ootepaviljon. Aastal 2009 suleti sealne peatus seoses raudtee sulgemisega. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 177. lk. ISBN 978-9984-38-698-0 Infot peatuse kohta; fotod (vene keeles) Peatus vanal kaardil
Ērgļi raudteejaam

Ērgļi raudteejaam on endine raudteejaam Lätis Riia–Ērgļi–Madona–Lubāna–Kārsava raudteel. Peatuse hoone jäi Madona piirkonda ja Ērgļi valda Ērgļisse. Peatus asus Riia jaamast 97 km kaugusel. Peatus avati 10. detsembril 1937. Kuna algselt ei pidanud see olema lõppjaam, vaid vahejaam, siis rajati sinna rajati reisijate ja tööliste tarbeks ajutised hooned. Jaamast edasi rajati ka raudteetamm läbi Ogre jõe oru, millele lisandus saksa okupatsiooni ajal ka sild. Nii need kui ka jaama rajatised hävisid teise maailmasõja ajal. Aastal 1951 püstitati nende asemele uus tüüpprojekti järgi ehitatud jaamahoone. Teise maailmasõja ajal katkenud rongiliiklus taastati Riiast Ērgļini 1953. aastal. Aastal 2009 suleti sealne peatus seoses raudtee sulgemisega. Aastal 2016 omandas jaamahoone Läti bioloog ja ajakirjanik Māris Olte, kes rajas sinna restorani. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 177. lk. ISBN 978-9984-38-698-0 T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 178. lk. ISBN 978-9984-38-698-0 «Māris Olte par 6000 eiro nopircis dzelzceļa staciju»  Ērgļi raudteejaam – pildid, videod ja helifailid Wikimedia Commonsis Infot jaama kohta; fotod (vene keeles) Jaam vanal kaardil
Gralla

Gralla on vald (Marktgemeinde) Austrias Steiermargi liidumaal Leibnitzi ringkonnas. Gralla asub Muri jõe ääres kiirteel A9. Valla kirdeosas on Mur tõkestatud, et moodustada veehoidla, mis on populaarne väljasõitude sihtkoht. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Nepali keel

Nepali keel on indoeuroopa keelkonna indoiraani haru india rühma kuuluv keel. Nepali keelt räägib 49% Nepali elanikest. Nepali keel on Nepali ametlik riigikeel. Kasutab devanaagari kirja. Namaskar on Namaste ülivõrdes. <Kuidas elad? <Tapaailaai kasto chha? तपाईंलाई कस्तो छ ? <vesi <Paani पानी <Vabandage <Hajur हजूर <Kui palju see maksab? <Kati Ho? कति हो ? <Mis see on? <Yo ke ho? यो के हो ? <Jaa <ho हो <Ei <hoina होइन <riis <bhaat भात <külm õlu <ciso biyar चिसो बियर <See on kallis <mahango bhayo महङ्गो भयो <Ma olen haige <ma biraami chu म बिरामी छु Nepalikeelne Vikipeedia
Madona-Lubāna raudtee

Madona–Lubāna raudtee on endine raudteeliin, mis oli algselt kavandatud Riia–Ērgļi–Madona–Lubāna–Kārsava raudtee osaks. Raudtee pikkus oli 35 kilomeetrit. Madona Prauliena Visagals Meirāni Jaunlubāna Lubāna Laiarööpmeline raudtee Madona ja Lubāna vahel valmis aastal 1935 ja avati liikluseks 16. novembril. Raudtee ehitati sinna Lubāna metsadest puitmaterjali väljaveoks, ühtlasi pidi see aitama kohalikel suhkrupeedi kasvatajatel oma kaupa turustada. Algul loeti see Riia–Ērgļi–Madona–Lubāna–Kārsava raudtee osaks ja see pidi jätkuma Kārsavani, ka oli kavas valminud lõigust Ērgļisse viiva raudteelõigu rajamine. Projektile tegid aga lõpu Läti annekteerimine ja teine maailmasõda. Sõja ajal raudtee suleti, ent liiklus sellel taastati juba aastal 1945. Nõukogude perioodil oli liinil vaid kohalik tähtsus. Reisiliikluseks suleti see tee aastal 1963. Kaubaliiklus jätkus seal kuni aastani 1990. Aastal 2002 anti suletud liin kohaliku omavalitsuse valdusse. Läbirääkimised liini lõplikuks sulgemiseks algasid aastal 2004, aastal 2007 raudtee demonteeriti. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 176. lk. ISBN 978-9984-38-698-0 Lauksaimnieks B. «Mani piedzīvojumi cukurbiešu audzēšanā». Sētā un Druvā, 01.07.1937. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 178. lk. ISBN 978-9984-38-698-0 Par valsts dzelzceļa līnijas Madona-Lubāna nodošanu pašvaldību īpašumā
HitchBOT

hitchBOT oli 2013. aastal Kanadas valmistatud hääletamisrobot (ehk pöidlaküüdirobot), mille loojad olid McMasteri Ülikooli professor David Harris Smith ja Frauke Zeller Ryersoni Ülikoolist. Projekti eesmärk oli uurida inimeste ja tehnoloogia suhestumist, püstitades uurimusküsimuse "Kas robotid võivad inimesi usaldada?". Robot hääletas edukalt Euroopas ja Kanadas, kuid USA-s uuring katkes, kuna robot hävitati Philadelphias. robootika Dave, Paresh (3. august 2015). "Hitchhiking robot that made it across Canada maimed on U.S. road trip". Los Angeles Times. Vaadatud 16. oktoobril 2022.
Balvi piirkond

Balvi piirkond on 1. järgu haldusüksus (piirkond) Lätis. Piirkond moodustati 2021. aastal, kui endised Balvi, Baltinava, Rugāji ja Viļaka piirkonnad ühiseks omavalitsuseks ühendati. Tekkinud uus omavalitsus vastab pindalalt endisele Balvi rajoonile. Piirkonna halduskeskuseks on Balvi linn. Balvi Viļaka Baltinava vald (Baltinavas pagasts) Balvi vald (Balvu pagasts) Bērzkalne vald (Bērzkalnes pagasts) Bērzpilsi vald (Bērzpils pagasts) Briežuciemsi vald (Briežuciema pagasts) Krišjāņi vald (Krišjāņu pagasts) Kubuli vald (Kubulu pagasts) Kuprava vald (Kupravas pagasts) Lazdukalnsi vald (Lazdukalna pagasts) Lazduleja vald (Lazdulejas pagasts) Medņeva vald (Medņevas pagasts) Rugāji vald (Rugāju pagasts) Susāji vald (Susāju pagasts) Šķilbēni vald (Šķilbēnu pagasts) Tilža vald (Tilžas pagasts) Vectilža vald (Vectilžas pagasts) Vecumi vald (Vecumu pagasts) Vīksna vald (Vīksnas pagasts) Žīguri vald (Žīguru pagasts) Reģionu, novadu, pilsētu un pagastu kopējā un sauszemes platība gada sākumā, Reģionu, novadu, pilsētu un pagastu kopējā un sauszemes platība gada sākumā, vaadatud 31.07.2024. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Balvi piirkonna koduleht
Ebanahkis

Ebanahkis (Chondrostereum) on kandseente hulka kuuluv perekond seeni. Chondrostereum purpureum – lilla ebanahkis, purpurnahkis Ebanahkis andmebaasis eElurikkus.
Koppelseen (perekond)

Koppelseen (Panaeolina) on kandseente hulka kuuluv seente perekond. Panaeolina foenisecii – koppelseen Koppelseen andmebaasis eElurikkus.
Matthew Tkachuk

Matthew Tkachuk (sündinud 11. detsembril 1997 Scottsdale'is Arizonas) on USA jäähokimängija, kes mängib vasaku või parema ääreründajana NHL-i klubis Florida Panthers. Ta on klubi meeskonna asekapten. Aastatel 2013–2015 mängis ta United States Hockey League'is U.S. National Development Team'​is. Hooajal 2015/16 mängis ta Ontario Hockey League'i klubis London Knights. OHL-is mängis ta ühes ründeliinis koos Mitch Marneri ja Christian Dvorakiga. Põhihooajal oli Tkachuk resultatiivsuselt viies mängija (30+77). Samal hooajal tuli ta Knightsiga OHL-i meistriks. Väljalangemismängudes oli Tkachuk suurim väravakütt (20 väravat) ja Marneri järel resultatiivsuselt teine mängija (40 punkti). 2016. aastal valis Ottawa Senators ta NHL-i draft '​is kuuenda valikuna. Flamesiga sõlmis ta 2016. aasta juulis kolmeaastase lepingu. Flamesi põhimeeskonnas mängis Tkachuk alates hooajast 2016/17. Debüüthooajal lõi ta liigas 13 väravat ja andis 35 väravasöötu. Tema resultatiivseim hooaeg Flameses oli kuues ja viimane 2021/22, mil ta lõi 42 väravat ja andis 62 väravasöötu. 2020. aastal valiti Tkachuk NHL-i tähtede mängule. Hooajal 2021/22 valiti ta NHL Second All-Star Team '​i. 2022. aasta juulis otsustas Tkachuk Flamesiga uut pikaajalist lepingut enam mitte sõlmida ja samal kuul kaubeldi ta Florida Panthersi. 2015. aastal tuli Tkachuk USA kuni 18-aastaste koondisega omavanuste maailmameistriks. Aasta hiljem võitis ta USA kuni 20-aastaste koondisega juunioride maailmameistrivõistlustel pronksmedali. Tema isa Keith Tkachuk mängis NHL-is üle 1000 mängu. Matthew' noorem vend Brady Tkachuk mängib samuti NHL-is. "Flames trade Tkachuk to Panthers for monster haul headlined by Huberdeau". Sportsnet. 22. juuli 2022. Vaadatud 23. juulil 2022. Matthew Tkachuk NHL.com lehel Matthew Tkachuk hockeydb.com lehel
64. ekspeditsioon

64. ekspeditsioon oli Rahvusvahelise Kosmosejaama (ISS) 64. alaline meeskond. Ekspeditsioon algas 21. oktoobril 2020 kui jaamast lahkus missioon Sojuz MS-16. Meeskonnas oli esialgu kolm liiget ning SpaceX Crew-1 saabumisega kasvas liikmete arv seitsmeni. Kuna Dragon 2 tavapärane meeskonnaliikmete arv on neli, on jaama alalise meeskonna suurus alates 64. ekspeditsioonist seitse. 64. ekspeditsioon lõppes 17. aprillil 2021. "Crew Dragon docking gives space station its first long-term crew of seven". Spaceflight Now. Vaadatud 17. oktoober 2022. "Expedition 64 lands in the Soyuz MS-17 spacecraft". NASA. Vaadatud 16. oktoober 2022.
Kiefer Sherwood

Kiefer Sherwood (sündinud 31. märtsil 1995 Columbuses Ohios) on USA jäähokimängija, kes mängib NHL-i klubis Nashville Predators ründajana paremäärel. Aastatel 2013–2015 mängis ta United States Hockey League'i klubis Youngstown Phantoms. Seejärel kuulus ta aastatel 2015–2018 Miami Ülikooli jäähokimeeskonda. 2018. aasta märtsis sõlmis ta lepingu NHL-i klubiga Anaheim Ducks. Hooaja 2017/18 lõpus debüteeris ta American Hockey League'is (AHL) Ducksi tütarklubis San Diego Gulls. NHL-is tegi ta Ducksi meeskonnas debüüdi 4. oktoobril 2017 hooaja avamängus San Jose Sharksi vastu. Esimese värava lõi ta NHL-is üheksa päeva hiljem mängus Dallas Starsi vastu. Debüüthooajal lõi Sherwood NHL-is kuus väravat ja andis 12 väravasöötu. Nii sel kui ka järgmisel hooajal mängis ta NHL-i kõrvalt AHL-is San Diego Gullsi meeskonnas. 2020. aasta oktoobris sõlmis ta üheaastase lepingu Colorado Avalanche'iga. Avalanche'i meeskonnas sai Sherwood kirja 27 mängu (lisaks kaks mängu väljalangemismängudes), mille jooksul lõi ühe värava ja andis neli väravasöötu. Hooajal 2021/22 paistis Sherwood silma AHL-is Avalanche'i tütarklubis Colorado Eagles, kui oli liigas resultatiivsuselt viies mängija (36+39). 2022. aasta juulis sõlmis ta üheaastase lepingu Nashville Predatorsiga. 7. oktoobril 2022 lõi ta NHL-i hooaja 2022/23 avamängus, mis toimus NHL-i Global Series '​i raames Tšehhis Prahas O2 Arenal, teisel mänguminutil San Jose Sharksi vastu hooaja esimese värava. Portzline, Aaron (20. märts 2018). "After three years at Miami U., New Albany's Kiefer Sherwood signs with Anaheim Ducks". theathletic.com. The Athletic. Vaadatud 3. oktoobril 2018. Shohara, Kyle (13. oktoober 2018). "Recap: Ducks Let Lead Slip Away, Lose 5-3 to Stars". NHL.com. Vaadatud 13. novembril 2018. "Avalanche re-signs Dries, adds three forwards". Colorado Avalanche. 9. oktoober 2020. Vaadatud 9. oktoobril 2020. "Predators Sign Kiefer Sherwood to One-Year Contract". Nashville Predators. 14. juuli 2022. Vaadatud 14. juulil 2022. "Sherwood enjoys 'surreal' debut with Predators at Global Series". nhl.com. 8.10.2022. Vaadatud 17.10.2022 Kiefer Sherwood NHL.com lehel Kiefer Sherwood hockeydb.com lehel
Rick DiPietro

Richard W. DiPietro Jr. (sündinud 19. september 1981 Winthrop, Massachusetts on endine Ameerika Ühendriikide jäähokimängija (väravavaht). 2000. aastal valis New York Islanders ta NHL-i draft '​is esimese valikuna. Rick DiPietro hockeydb.com lehel
Richard Powers

Richard Powers (sündinud 18. juunil 1957) on Ameerika Ühendriikide kirjanik. 2010 – valiti Ameerika Kunstide ja Kirjanduse Akadeemia liikmeks Powers, Richard 2021. Ilmapuu. (Tõlkinud Triin Tael.) Tallinn: Varrak. [Originaal: The Overstory, 2018.] Sari Moodne aeg. Powers, Richard 2022. Hämming. (Tõlkinud Triin Tael.) Tallinn: Varrak. [Originaal: Bewilderment, 2021.] Sari Moodne aeg.
Ischnodermataceae

Ischnodermataceae on torikulaadsete seltsi kuuluv kandseente sugukond. Ischnoderma
Ischnoderma

Ischnoderma on klassi Agaricomycetes kuuluv kandseente perekond. Ischnoderma benzoinum – harilik tõrvis
Mihkel Zilmer (helilooja)

Mihkel Zilmer (sündinud 17. jaanuaril 1986 Tartus) on eesti helilooja. Kirjutanud muusikat peamiselt filmidele, tuntuimad neist Tõde ja õigus (Eesti 2019), Kalev (Eesti 2022), Forever Rich (Netflix 2021), Erna on sõjas (Taani-Belgia-Eesti 2020). 2023 – EFTA gala parima filmihelilooja auhind
Igbo-Ora

Igbo-Ora on linn Nigeerias Oyo osariigis, Ibarapa Centrali omavalitsuse keskus. Linn asub Lagosest 80 km kaugusel põhjas. 2006. aastal elas seal ligi 72 000 inimest, 2017. aastaks oli rahvaarv kasvanud 278 514-ni. Igbo-Oras asub Oyo Osariigi Põllumajanduskolledž, mis on andnud suure panuse linna sotsiaal-majanduslikku ja demograafilisse arengusse.
Joensuu linn

Joensuu on linnaks nimetatav omavalitsusüksus Ida-Soomes. Joensuu asub Ida-Soome läänis Põhja-Karjala maakonnas. Asub Pyhäselkä järve kaldal. Linn asutati aastal 1848. Joensuu elanikkond on umbes 72 202 inimest (31. mai 2011). Joensuu on ülikoolilinn. Üle 6000 üliõpilase õpib Joensuu Ülikoolis ning 3500 Põhja-Karjala polütehnikumis. Joensuus asuvad Euroopa Metsainstituut ja Joensuu Ülikool ning sellised ettevõtted nagu Abloy, Perlos ja John Deere Forestry. Joensuu asutati Vene tsaari Nikolai I poolt aastal 1848. 19. sajandil oli Joensuu tööstus- ja kaubanduslinn. Kui 1860. aastal anti linnale eriõigused, hakkasid arenema kohalikud saekaatrid. Ehitati Saimaa kanal. Nõnda hõlbustus kaubandus Põhja-Karjala, Peterburi ja Kesk-Euroopa vahel. 19. sajandi lõpus oli Joensuu Soome üks suurimaid sadamalinnu. Viimaste aastakümnete jooksul on põllumajanduslinnast arenenud maakonna tähtis keskpunkt. 1954. aastal liideti linnaga Pielisensuu vald, 2005. aastal Kiihtelysvaara ja Tuupovaara vald ning 2009. aastal Eno ja Pyhäselkä vald. Elanikkond (2005. aastal): umbes 58 000 Töötus (28. märts 2002): 17,5% Pindala: 1313 km² Kaugus teistest Soome linnadest: Ilosaarirock Joensuu Ülikool Area of Finland's municipalities 2023-01-01 Finland's preliminary population figure was 5,608,218 at the end of February 2024 Joensuu linn
Großklein

Großklein on vald (Marktgemeinde) Austrias Steiermargi liidumaal Leibnitzi ringkonnas. Selle koha nime võib pidada ebatavaliseks, kuna "groß" on saksa keeles "suur" või "pikk", samas kui "klein" tähendab "väike", seega võib seda tõlkida kui "suur-väike". See aga ei peegelda nime tegelikku päritolu. Saksa keeleteadlase Fritz Lochner von Hüttenbachi sõnul tuleneb osa "-klein" tõenäoliselt slaavi sõnatüvest "glina" (=savi, liivsavi) või "kljun" (=nokk). Kaasaegne Großklein (="suur Klein") ja seda ümbritsevad alad olid kunagi osa suuremast piirkonnast, mida kutsuti "Kleiniks". Nimi muudeti 1968. aastal vallavolikogu otsusega. Vald asub Lõuna-Steiermargi Weinstraßel. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Heiligenkreuz am Waasen

Heiligenkreuz am Waasen on vald (Marktgemeinde) Austrias Steiermargi liidumaal Leibnitzi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.